Diari Oficial de la Generalitat Valenciana


Sumari del DOGV 9917, del 19-08-2024 (2024/8121)

ACORD d’1 de juliol de 2024, del director general de Patrimonio, d’incoació del procediment per a la declaració administrativa d’herència intestada a favor de la Generalitat i l’adjudicació dels béns i drets de l’herència de Francisca Martínez Tejero.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9917

Data del DOGV
:   19-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8121

CVE
:   AEZZ-L-9155-0480

Data del document
:   01-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Número d’expedient: ABI 11/2024

Causant: Francisca Martínez Tejero. DNI: \*\*\*\*959\*\*

Lloc i data de la defunció: Sagunt (València), el 15 de maig de 2022

Últim domicili: València

*Antecedents de fet*

La Conselleria d'Hisenda, Economia i Administració Pública ha tingut coneixement mitjançant comunicació, en 30 de maig de 2023, de l'Advocacia General de la Generalitat, del procediment d'intervenció del cabal hereditari 543/2022, seguit en el Jutjat de Primera Instància i Instrucció núm. 4 de Massamagrell contra l'herència jacent de Francisca Martínez Tejero, morta a Sagunt (València), el 15 de maig de 2022, en estat civil de soltera.

A requeriment d'esta direcció general, el Jutjat de Primera Instància i Instrucció número 4 de Massamagrell adjunta certificat d'actes d'última voluntat, en el qual consta que la causant no va atorgar testament.

De les actuacions dutes a terme per esta direcció general, es constata, mitjançant certificat històric d'empadronament de data d'entrada 10 d'octubre de 2024, que Francisca Martínez Tejero va estar empadronada a l'Ajuntament de València.

Com que, en principi, no consta l’existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l’article 71.1.c de la Llei orgànica 5/1982, d’1 de juliol, d’Estatut d’Autonomia de la Comunitat Valenciana; l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l’expedient per a la declaració d’herència intestada a favor de la Generalitat.

Així, en l’exercici de les competències que m’atribuïx l’article 13 del Decret 133/2023, de 10 d’agost, del Consell, d’aprovació del Reglament orgànic i funcional de la Conselleria d’Hisenda, Economia i Administració Pública, i basant-me en el que disposa l’article 58 de la Llei 39/2015, d’1 d’octubre, del procediment administratiu comú de les administracions públiques,

ACORDE

*Primer*

Incoar el procediment de declaració de la Generalitat com a hereua abintestada de Francisca Martínez Tejero, d’acord amb el que establixen l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.

*Segon*

Realitzar els actes i les comprovacions que siguen necessaris per a determinar la procedència dels drets successoris de l’Administració de la Generalitat i incloure en l’expedient totes les dades que es puguen obtindre sobre la persona causant i els seus béns i drets.

A estos efectes, si esta documentació no ha sigut remesa per l’òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d’arxius públics, la informació sobre la persona causant i sobre els béns i drets dels quals és titular que s’estime necessària per a una millor instrucció de l’expedient.

*Tercer*

Publicar este acord en el *Diari Oficial de la Generalitat Valenciana*, en la pàgina web d’esta conselleria i, durant el termini d’un mes, als taulers d’anuncis dels ajuntaments corresponents a l’últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant o l’eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 1 de juliol de 2024

Antonio Joaquín Woodward Poch

Director general de Patrimoni